CELEX: 32014D0243
Language: et
Date: 2014-04-14 00:00:00
Title: 2014/243/EL: Nõukogu otsus, 14. aprill 2014 , tingimusjuurdepääsul põhinevate või seda sisaldavate teenuste õiguskaitse Euroopa konventsiooni Euroopa Liidu nimel allkirjastamise kohta

30.4.2014   
            
            
               ET
            
            
               Euroopa Liidu Teataja
            
            
               L 128/61
            
         NÕUKOGU OTSUS,
   14. aprill 2014,
   tingimusjuurdepääsul põhinevate või seda sisaldavate teenuste õiguskaitse Euroopa konventsiooni Euroopa Liidu nimel allkirjastamise kohta
   
      (2014/243/EL)
   
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 5,
   võttes arvesse Euroopa Komisjoni ettepanekut,
   ning arvestades järgmist:
   
               (1)
            
            
               Nõukogu andis 16. juulil 1999 komisjonile loa pidada Euroopa Ühenduse nimel Euroopa Nõukogus läbirääkimisi tingimusjuurdepääsul põhinevate või seda sisaldavate teenuste õiguskaitse konventsiooni üle.
            
         
               (2)
            
            
               Tingimusjuurdepääsul põhinevate või seda sisaldavate teenuste õiguskaitse Euroopa konventsioon (edaspidi „konventsioon”) võeti Euroopa Nõukogus vastu 24. jaanuaril 2001.
            
         
               (3)
            
            
               Konventsiooniga kehtestatakse õigusraamistik, mis vastab peaaegu täielikult Euroopa Parlamendi ja nõukogu direktiivis 98/84/EÜ (1) sätestatule.
            
         
               (4)
            
            
               Konventsioon jõustus 1. juulil 2003 ja on liidule allkirjastamiseks avatud.
            
         
               (5)
            
            
               Konventsiooni allkirjastamine aitaks laiendada direktiivi 98/84/EÜ sätetega sarnaste sätete kohaldamist liidu piirest kaugemale ja kehtestada kogu Euroopa kontinendil kohaldatava õiguse tingimusjuurdepääsul põhinevate teenuste kohta.
            
         
               (6)
            
            
               Konventsioon tuleks liidu nimel allkirjastada, eeldusel et see sõlmitakse hilisemal kuupäeval,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga antakse luba allkirjastada liidu nimel tingimusjuurdepääsul põhinevate või seda sisaldavate teenuste õiguskaitse Euroopa konventsioon, (2) eeldusel et nimetatud konventsioon sõlmitakse.
   Artikkel 2
   Nõukogu eesistujal on liidu nimel õigus määrata isik(ud), kes on volitatud konventsiooni allkirjastama.
   Artikkel 3
   Käesolev otsus jõustub selle vastuvõtmise päeval.
   
      Luxembourg, 14. aprill 2014
      
         
            Nõukogu nimel
         
         
            eesistuja
         
         A. TSAFTARIS
      
   
   
      (1)  Euroopa Parlamendi ja nõukogu 20. novembri 1998. aasta direktiiv 98/84/EÜ tingimusjuurdepääsul põhinevate või seda sisaldavate teenuste õiguskaitse kohta (EÜT L 320, 28.11.1998, lk 54).
   
      (2)  Konventsiooni tekst on avaldatud ELTs L 336, 20.12.2011, lk 2.